cyanic-selkie/wikianc huggingface dataset:
Пикер (ракомет)
Пикер или пивот – во ракометот играчот кој при напад се поставува во зоната на 6 метри и се обидува да ја наруши одбраната поставувајќи блокови за своите соиграчи, пред сè за бековите. Во одбрана се поставува наспроти противничкиот пикер. Оваа позиција од играчот не бара скокачки способности, туку контрола на топката и физичка снага.
Позициониран во срцето на противничката одбрана, пикерот има за цел да ги задржи противничките одбранбени играчи на линијата на 6 метри или да ги блокира со своето тело, или да ги одвлече на друга страна, и со тоа да им овозможи на бековите од неговиот тим простор за удар кон противничкиот гол. Исто така при нападот се движи по линијата на 6 метри обидувајќи се да се ослободи од противничките играчи, односно „да се открие“ за да може неговите соиграчи да го проиграат и да дојде во ситуацијата да упати удар кон противничкиот гол.
NGC 893
NGC 893 — спирална галаксија во соѕвездието Феникс, заведена во Новиот општ каталог на длабоконебесни тела. Објектот бил предмет и на други истражувања, па освен како NGC 893 се споменува и како ESO 298-29, MCG -7-5-17, AM 0217-413, IRAS 02179-4137.
Откривање
Објектот е откриен на 23 октомври 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 893 е од видот Sc. Видливиот сјај со голо око изнесува 12,7 m, а оној во рамките на интервалот од минималната до максималната честота 13,4 m, додека површинскиот сјај изнесува 12,9 m/лм2. NGC 893 има привидни димензии од 1,3' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 19 м 58,1 с, а неговата деклинација, односно висината на лакот на тој агол, - 41° 24' 10". Положбениот агол на објектот е во износ од 119°.
Други поделби
Проучување на NGC 893 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 8888. Во рамките на атласот на длабокото небо, Уранометрија 2000.00, објектот припаѓа на групата означена со бројот 389; додека во Каталогот на основни ѕвезди (GSC) е групиран под бројот 7554.
Узун Махале
Узун Махале — кукушко село во Егејска Македонија, Република Грција.
Космос-1685
Космос-1685 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,2 минути, додека аголот на наклонетост на орбиталната рамнина во однос на рамнината на екваторот изнесувала 72,8°. Најголемото растојание од Земјата го достигнал на 414 км, а најмалото на 355.
Тајниот агент
Тајниот агент: Едноставна Приказна е роман од Џозеф Конрад објавен во 1907 година. Приказната се одвива во Лондон во 1886 година и го обработува ликот и животот на г. Верлок и неговите дејства како шпион. Тајниот агент е исто така значајана бидејќи е една од подоцнежните книги на Конрад со политичка тематика, која не е заснована на морепловството како останатите негови дела. Општо гледано, книгата се занимава со идеите на анархизмот, шпионажата и тероризмот. Во книгата се опишани анархистички и револуционерни групи пред појавата на повеќето социјални востанија во 20 век.
Централен департман
Централниот департман е еден од департманите во Парагвај. Департманот се наоѓа во регионот Источен Парагвај. Главен град на департманот е Арегва. Централниот департман има околу 1,929,834 жители и тоа го прави најнаселен департман во државата.
Окрузи
Округот е поделен на 19 окрузи:
Маринер 2
Маринер 2 – американско вселенско летало од серијата Маринер дизајнирано за проучување на Меркур, Венера и Марс. Маринер 2 кој претставувал упростена верзија на „Ренџер“, како и Маринер 1, прв успешно стигнал до Венера. Леталото требало да биде лансирано со ракета Атлас-Кентаур, но истата не била спремна, па затоа се употребил стариот модел на Атлас-Агена. Лансиран е на 27 август 1962 година, во орбитата на Венера се нашол на 14 декември, а неговата минимална оддалеченост од планетата била 34.773 километри.
Војвода (симфониска балада)
Војвода, оп. 78, ― „симфониска балада“ за оркестар, напишана од Пјотр Илич Чајковски во 1891 година. Се заснова на преводот на Александар Пушкин на песната на Адам Мицкевич со тоа име.
Кортиниче (Враништа)
Кортиниче — археолошко наоѓалиште во близина на струшкото село Враништа. Претставува населба од римско време. Се наоѓа на околу 1 км западно од селото, на површина на којашто денес се наоѓаат ниви. По површината има фрагменти од керамички садови, питоси, тегули, имбрекси и друг градежен материјал.
Маринер 2
На патот до Венера, Маринер 2 го мерел сончевиот ветар и наелектризираните честички во него. Со тоа ги потврдил истражувањата на советското летало Луна 1 од 1959 година. Исто така ја мерел прашината во меѓупланетарниот простор. Кога на 14 септември стигнал до Венера, леталото ја скенирало планетата со радиометрите, а добиените податоци укажувале дека таа е прекриена со ладни облаци, а дека површината ѝ е многу жешка.
Инструменти
Само 18 килограми од вкупната маса на Маринер 2 била дозволени за инструментите за научни истражувања. Користени биле следниве инструменти:
Војвода (симфониска балада)
Чајковски почнал да работи на делото во септември 1890 година, но не го завршил до блиску до премиерата повеќе од една година подоцна. Потоа бил активно ангажиран во завршувањето на неговата последна опера Јоланта. Премиерата на баладата, со која тој диригирал, била одржана на 18 ноември 1891 година, во Москва. Бил многу незадоволен од работата; уште пред првиот настап тој одлучил дека во најдобар случај е просечно и се заканил дека ќе ја уништи партитурата. По настапот изјавил „Такво ѓубре никогаш не требало да се пишува“. Својата закана ја изврши ден по првиот настап. Сепак, оркестарските делови биле преземени од Александр Силоти, а партитурата подоцна била преработена.
Маринер 2
Резултати
Радиометарот на Маринер 2 на 14 декември 1962 година скенирал делови од Венера во микробрановиот дел на спектарот. Со снимањето се почнало во 18:59 UTC и тоа не траело повеќе од 35 минути. Биле скенирани три дела: Добиените вредности за температура на темната страна (ноќ на Венера) биле 490 ± 11 K, додека за светлата страна (ден на Венера) резултатите биле 511 ± 14 K, а за терминаторот 595 ± 12 K.
Војвода (симфониска балада)
Подоцна, Чајковски му напишал на својот издавач П. Јургенсон: „Не жалам за Војвода - го доби она што го заслужи. Не ми е ни најмалку жал, бидејќи сум длабоко убеден дека ова дело ќе ме компромитира... Ако нешто вакво нешто се случи повторно, ќе го искинам на парчиња или во спротивно целосно ќе се откажам од компонирањето. Не за ништо на светот сакам да одам на валкана хартија како Антон Григориевич [ Рубинштајн ] кога сè е одамна спакувано“.
Маринер 2
Резултати
Откриено е дека планетата поседува многу дебела атмосфера која на планетата ѝ прави ефект на стаклена градина и не ѝ дозволува на топлината да ја напушти површината. Затоа температурите се доста високи.
Со магнетометарот испитано е магнетните полиња околу Венера, кои варираат меѓу 2 γ и 10 γ. Тоа ги потврдило истражувањата и резултатите на Пионир 5 од 1960 година. Ова бил доказ дека меѓупланетарниот простор не е празен, туку дека во него освен честичките од Сонцето делуваат и силите на другите планети. Конкретно за Венера, добиените резултати покажувале дека таа нема магнетно поле, или истото е многу слабо. Магнетометарот можел да детектира промени во јачината на магнетното поле и работел по тој принцип, иако во близината на планетата не забележал никакви промени. Можно е, како што покажал Пионир 5, Венера да има магнетно поле, но тоа е многу слабо (1/10 од Земјиното).
Војвода (симфониска балада)
Делото е забележливо како прва употреба на селеста од страна на Чајковски. Тој е најпознат по користењето на овој инструмент во балетот „Оревокршачка“ (особено, но не исклучиво, во „Танцот на шеќерната самовила“), кој била напишана по баладата. Сепак, тој не бил првиот композитор што го користел: Ернест Шаусон ја користел селестата во дело за мал оркестар во 1888 година.
Угурли
Угурли, Огрек или Перистерона (Περιστερώνα, Перистерона) — село во Општина Бешик во Солунски округ, Егејска Македонија, денес во областа Централна Македонија, Грција. Пред реформата на локалната власт во 2011 година Угурли бил дел од општина Аполонија.
Географија и местоположба
Селото се наоѓа на 32 километри западно од Ставрос и 46 километри источно од Солун, во северниот дел на Халкидик. Селото се наоѓа југозападно од Бешичко Езеро. Пред започнувањето на Втората светска војна, селото се наоѓало на околу три километри јужно од Бешичко Езеро, во непосредна близина и источно од селото Алани, но по крајот на војната местоположбата на селото била поместена северозападно. Селото се наоѓа на надморска височина од 154 метри.
Угурли опфаќа површина од 51 квадратни километри.
Историја
Во 1927 година селото било преименувано во Перистерона.
Денес, населението на селото главно се занимава со земјоделство односно со производство на памук, пченица и овошје.
Демографија
Во 1928 година селото било чисто бегалско село со 54 семејства и со 203 жители. , додека во 1940 година селото броело 231 жител. Селото во пописот од 1951 година броело 294 жители, на пописот од 1961 година во селото живееле 384 жители, во 1971 година имало 405 жители, во 1981 година имало 360 жители, додека во 1991 година имало 456 жители а во 2001 имало 346 жители. Денеска, населението на селото е 394 жители според пописот од 2011 година.
Парламент
Парламент е политичко тело кое има законодавна и уставотворна власт во современиот политички систем.
Зборот „парламент“ води потекло од латинскиот израз parlare, што значи да се зборува. Според својот назив парламентот претставува место каде што се одвива дискусија, се расправа, се зборува. Парламентот како институција настанува во феудализмот како резултат на барањето на феудалците да го ограничат правото на монархот своеволно да им наметнува даноци. Почнувајќи како тело во кое било претставено благородништвото, со текот на времето парламентот ја добива функцијата која ја има денеска во земјите во светот, функцијата на претставничко тело на граѓаните. Најстариот парламент е Исландскиот Алтинг основан во 930 година.
Кај словенските народи, почетоците на парламентарниот живот имаат корени во минатото, кога на народните собири претставниците од народот (обично „поугледни“ луѓе или управители на области), на повик од владетелот, расправале за најважните државни прашања.
Парламентот историски се развил во Англија, а првобитната намена му била во доменот на одредување на висината на данокот, за подоцна опсегот на одлучувања да се прошири и на судот и, најпосле, на законодавството.
Парламентот може да биде составен од еден Дом (што се нарекува монокамерализам), дводомен (или бикамерализам) или од повеќе домови (ретко), а во денешниот политички живот, во унитарните држави, долниот дом обично е појак, додека во федералните земји тие се еднакви (гориот дом обично е дом на федералните единици).
Имиња на парламентите во светот
Во повеќето држави парламентот едноставно се нарекува парламент, но има земји во кои тој има друго име, како на пример:
Експеримент на Кевендиш
Експериментот на Кевендиш, изведен во 1797 – 1798 година од страна на британскиот научник Хенри Кевендиш, бил првиот експеримент за мерење на гравитационата сила помеѓу две тела изведен во лабораторијата и првиот што дал точни вредности за гравитационата константа. Поради конвенциите за единиците што се користат, гравитационата константа не се појавува експлицитно во работата на Кевендиш. Наместо тоа, резултатот првично бил изразен како специфична гравитација на Земјата, или еквивалентно на масата на Земјата. Неговиот експеримент ги даде првите точни вредности за овие геофизички константи.
Експериментот беше осмислен некаде пред 1783 година од геологот Џон Мичел, кој конструирал уред наречен торзиона терезија. Сепак, Микел починал во 1793 година без да ја заврши работата. По неговата смрт, уредот преминал кај Френсис Џон Хајд Воластон, а потоа и кај Кевендиш, кој го обновил уредот, но се држел близу до оригиналниот план на Мичел. Кевендиш тогаш извршил серија мерења и ги објавил своите резултати во Philosophical Transactions of the Royal Society во 1798 година.
Експериментот
Уредот кој го конструирал Кевендиш била торзиона терезија направена од дрвена прачка со должина од 1,8 m, која во хоризонтална положба била закачена да види на жица. На двата краја на прачката се закачени по една оловна топка со пречници од по 51 mm и маси од по 0,73 кг. На растојание од околу 230 mm од овие две топки се поставени други две поголеми топки со полупречници од по 300 mm и маси од по 158 кг, при што тие се држат во место со друг систем за закачување. Со помош на овој експеримент била измерена слабото гравитационо привлекување помеѓу малите топчиња и поголемите топки. Гравитационото привлекување помеѓу топките го тера лостот да ротира, усукувајќи ја жицата на која лостот виси. Лостот (дрвената прачка) престанува да ротира кога силата со која дејствува усукувањето на жицата ќе се урамнотежи со привлечната гравитациона сила помеѓу големите и малите оловни сфери. Со мерење на аголот на праќката и знаејќи ја силата на усукување (торзионен момент ) на жицата за даден агол, Кевендиш можел да ја одреди силата помеѓу топките. Бидејќи Земјината тежа која дејствува на Земјата врз малата топка може да се мери директно со тоа што ќе се мери нејзината тежина, односот на двете сили овозможува да се пресмета Специфичната гравитација на Земјата, користејќи го Њутновиот закон за гравитација.
Кевендиш открил дека густината на Земјата е пати поголема од водата (поради едноставна аритметичка грешка, откриена во 1821 година од Френсис Бејли, во неговата книга се појавува погрешна вредност ).
Пуковско
Пуковско е приградска населба на Куманово, која се наоѓа во источниот дел на градот, населена со Македонци. Познати места во населбата се: ресторанот "Сараевски Валтер" и основното училиште "Христијан Тодоровски Карпош", Пуковско има и локални граници и со населбите Банево Трло, Ајдучка Чешма а исто така и со селото Тромеѓа во Старо Нагоричане.
Бејби-бум
Како што е често случај после голема војна, крајот на Втората светска војна довел до експлозија на наталитетот во многу земји, особено во Европа, Азија, Северна Америка и Австралија. Оваа експлозија во наталитетот го добила името бејби-бум (англ. baby-boom — „бебешки бум“) од еден напис на Силвија Ф. Портер, колумнист на Њујорк Пост. Периодот кој обично се смета за бејби-бум по Втората светска војна е од 1946−1964. Само во САД, околу 76 милиони бебиња се родени во тој период. Во 1946, бројот на новородени пораснал од 222.721 во јануари на 339.449 во октомври. До крајот на 1940-тите се родиле околу 32 милиони бебиња, споредено со 24 милиони во 1930-тите. Во 1954 г., годишната стапка на раѓања надминала 4 милиони и останала на тоа ниво до 1965 г., кога 40% од населението било на возраст под 20 години.
Многу европски земји, Австралија и Нов Зеланд исто така искусиле експлозија на наталитетот. И во Република Македонија е регистриран пораст на наталитетот во истиот период.
Космос-1686
Космос-1686 — еден од над 2.400 советски вештачки сателити лансирани во рамките на програмата „Космос“.
Заклучени во градот
„Заклучени во градот“ е првата збирка на поезија на современиот поет и писател Никола Маџиров издадена во 1999 година, издание на издавачката куќа „Магор“.
Содржина
Поетската книга авторот ја има поделено на три засебни дела: Заклучени во градот, Портрети и Седум. Збирката претставува поетско доживување на родната Струмица, луѓето, чувствата на дете кое израснало во поет. За збирката Александар Прокопиев има напишано:„ Едноставни и доживеани во првичноста на бегството. На заминувачкиот чекор од детството, песните на Никола Маџиров нè среќаваат со клучалки, чевли, прозорци... И едно тело, речиси адолесцентно, со збунета насмевка на штотуку исчезнато дете. Меѓу два здива, тоа дете-човек непосредно ја чувствува сопствената преобразба низ слики, убедливи во контрастите меѓу неподвижното и движечкото, меѓу старото и она што ќе следува“ “
Космос-1686
Општи податоци
Сателитот е лансиран од космодромот Тјуратам, Бајконур, СССР на 27 септември 1985 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 91,6 минути, додека аголот на наклонетост на орбиталната рамнина во однос на рамнината на екваторот изнесувала 51,5°. Најголемото растојание од Земјата го достигнал на 375 км, а најмалото на 338.
Ќучанли
Ќучанли — кукушко село во Егејска Македонија, Република Грција.
Ајдучка Чешма (населба во Куманово)
Ајдучка Чешма е приградска населба на Куманово, која се наоѓа во источниот дел на градот, населена исклучиво со Македонци.
Папа Марцелин
Марцелин бил римски папа во периодот од 296 до 304 година. Според Liberian Catalogue тој бил епоскоп во Рим 8 години, 3 месеца и 25 денови, кое кажува дека папа станал на 30 јуни 296 година. Според Liber Pontificalis, Марцелин бил погребан на 26 април, 304, 25 денови по мачната му смрт. Во време на неговиот понтификат Ерменија станува првата христијанска нација во 301 г.
Гаталечко пеење
Гаталечко пеење — вражење загадочни стихови, главно при гледање на отворена дланка во раката од гатачките. Тоа е посебен стил на народно пеење, најзастапен во Полошкиот Регион. Го карактеризира троделна форма на мелодијата (АБЦ), во која централно место има вториот дел Б, бидејќи само во него е застапен хагадниот принцип т.е. буквалното повторување амо на средниот мелодиски дел, со редење нови содржини на стиховите, така што секоја нова мелострофа кај делот Б секогаш започнува со целосно повторување на сите претходни стихови од тој мелопоетски дел, а на секој негов крај се додава само еден нов стих.
Ласерско ладење
Ласерското ладење се однесува на голем број техники со кои атомските и молекуларните примероци се ладат блиску до апсолутната нула. Техниките на ласерско ладење се потпираат на фактот дека кога некој објект (обично атом) апсорбира и повторно емитира фотон (честичка на светлина), неговиот импулс се менува. За ансамбл на честички, термодинамичка температура е пропорционална со варијансата во нивната брзина. Повеќе хомогени брзини меѓу честичките одговараат на пониска температура. Ласерските техники за ладење комбинираат атомска спектроскопија со гореспоменатиот механички ефект на светлина за да ја компресираат дистрибуцијата на брзината на ансамблот на честички, а со тоа да се ладат честичките.
Првиот пример на ласерско ладење и најчестиот метод е Доплерово ладење, кој сè уште често се нарекува „ласерско ладење“.
Лоња (река)
Лоња ― река во средишна Хрватска, лева притока на Сава. Таа е 49 км долга и нејзиниот слив зафаќа површина од 4,259 км2.
Лоња се издига во планината Калник во северна Хрватска, југоисточно од Нов Мароф, на 46.1324°N, 16.37142°W. Тече кон запад сè додека не се сврти кон југ кај Брезнички Хум, поминува источно од Свети Иван Зелина и врти југоисточно кај Света Елена. Источно од Лупоглав, повторно се врти на југ, минува низ Иваниќ-Град и се приближува до реката Сава.
Потоа тече напоредно со Сава до крајот на својот тек, а природниот парк Лоњско Поле, заштитено подрачје, го покрива остатокот од сливот на реката Лоња. При крајот на својот тек, реката се дели на Стара Лоња што се влева во Сава кај истоименото село Лоња; и огранокот Требеш или Требеж кој се спушта во Сава околу 5,5 км низводно во истоименото село Требеж кај 45.3638°N, 16.7537°W.
Главните притоки на Лоња се:
Карти
<references group="карти" />
Славе Ѓорѓо Димоски
Славе Ѓорѓо Димоски — македонски поет, есеист и културен деец.
Животопис
Славе Ѓорго Димоски е роден во 1959 во Велестово, дипломирал на Филолошкиот факултет во Скопје. Живее во Охрид. Работи како професор по македонски јазик и литература. Пишува поезија за деца и возрасни. Застапуван е во многу антологии и преведуван на неколку десетици јазици (англиски, руски, српски, латвиски и други).
Димоски е основач на поетскиот фестивал „Поетска ноќ во Велестово“ која традиционално се организира секое лето во неговото родно село. Исто така, тој е директор е на Управниот одбор на „Струшките вечери на поезијата“.
Библиографија
На 25 јули 2014 година, во рамките на фестивалот „Охридско лето“, во Домот на културата „Григор Прличев“ во Охрид, по повод 35 годишнината од неговото поетско творештво била промовирана книгата „Поезија-ткаења“, која ги содржи десетте збирки поезија на Димоски. Истовремено, на промоцијата бил прикажан и документарниот филм „Поет на мал народ“ од Антонио Велјаноски, посветен на творештвото на Димоски.
Во март 2023 година, во издание на Општина Охрид, била објавена книгата со критичко-есеистички текстови за поезијата на Димоски, со наслов „Славе Ѓорго Димоски во книжевната критика (македонска и светска)“ чиј приредувач е Димитар Пандев. Книгата е составена од два дела при што првиот дел, насловен „Македонска критика“, е поделен на три циклуси: „За поезијата“ со текстови посветени на поезијата на Димоски, „За книгите“ со есеи за неговите книги, а третиот дел содржи есеи за некои поединчени песни. Во вториот дел, насловен „Странска критика“ се приложени есеи на повеќе странски автори кои го анализираат творештвото на Димоски.
NGC 5490
NGC 5490 — елиптична галаксија во соѕвездието Воловар, заведена во Новиот општ каталог на длабоконебесни тела.
Телото било предмет и на други истражувања, па освен како NGC 5490 се споменува и како NGC 5490A, UGC 9058, MCG 3-36-65, CGCG 103-95.
Откривање
Телото е откриено на 14 март 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5490 е од видот E2. Видливиот сјај со голо око изнесува 12,1 m, а оној во рамките на интервалот од минималната до максималната честота 13,1 m, додека површинскиот сјај изнесува 13,8 m/лм2. NGC 5490 има привидни димензии од 2,4' х 1,9'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 9 м 57,3 с, а неговата деклинација, односно висината на лакот на тој агол, +17° 32' 44"". Положбениот агол на објектот е во износ од 5°.
Други поделби
Проучување на NGC 5490 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 50558. Во рамките на атласот на длабокото небо, Уранометрија 2000.00, објектот припаѓа на групата означена со бројот 152; додека во Каталогот на основни ѕвезди (GSC) е групиран под бројот 1471. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 81.
Дно
Дно (Дно) е населено место со административен статус на град на запад од европскиот дел на Руската Федерација. Сместен е во источниот дел на Псковската област и административно припаѓа на Дновскиот општински реон, кој воедно е и административен центар. Според проценките на Националната статистичка служба за 2015 година во градот живееле 8.089 жители или околу 70% од вкупната регионална администрација.
Важна е железничката раскрсница каде што се сечат железничките линии Псков - Москва и Санкт Петербург - Витепск.
Географија
Градот Дно се наоѓа во источниот дел на Псковската област во подрачјето на Хиловската низина, околу 113 километри источно од градот Псков и 123 километри југозападно од Велики Новгород. Лежи на надморска височина од 70 м.
Историја
Во пишаните извори од почетокот на 15 век, во областа околу современиот град, се наоѓале селата Дно Бољшоје и Донце Мењшоје (Големо и Мало Дно). Податоците за селото Донце се изгубени уште од средината на XVI век, а се верува дека селото било напуштено по голема епидемија на чума што ја уништила областа во 1550 година. Според податоците од 1576 година имало 33 домаќинства во Големо Дно. Во документите од 18 век, селото се споменува под името Доншчина.
Современата населба е основана во 1897 година, а неговото потекло е поврзано со изградбата на пругата што минувала низ подрачјето. Во 1925 година, Дно го добил официјалниот административен статус на градот, а две години подоцна стана седиште на истоимениот општински реон.
Демографија
Според податоците од пописот во 2010 година во градот живееле 9 061 жител, додека според проценките на Националната статистичка служба за 2015 година градот имал 8 089 жители.
Дновски аеродром
Поранешниот воен аеродром Гривочки се наоѓаше на 4 километри јужно од градот. Аеродромот беше во сопственост на Советското воено воздухопловство, а потоа во јуни 1941 година подрачјето било окупирано од фашистичките германски трупи, а аеродромот го користеле единиците на Луфтвафе. При повлекувањето од тоа подрачје во 1944 година, членовите на Вермахт целосно го уништиле аеродромот, кој оттогаш не бил повторно изграден.
NGC 894
NGC 894 — дел од галаксија во соѕвездието Кит, заведен во Новиот општ каталог на длабоконебесни тела.
Податоци од набљудување
Според морфолошката класификација на галаксиите, NGC 894 е од видот GxyP.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 21 м 34,5 с, а неговата деклинација, односно висината на лакот на тој агол, - 5° 30' 35".
Други поделби
Проучување на NGC 894 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 264; додека во Каталогот на основни ѕвезди (GSC) е групиран под бројот 4697. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1292.
Константинос Буковалас
Животопис
Буковалас е роден во 1877 година во селото Гитио, областа Мани на Пелопонез. Потекнувал од истакнатата револуционерна фамилија Буковалас. Во 1898 година завршил во Атинската воена академија. Кон крајот на 1904 година заедно со Јоанис Дафотис навлегол со андарстка чета во Централна Македонија, со цел да се ослаби влијанието на Македонската револуционерна организација под раководство на Апостол Петков.
Кај Ениџевардарското Езеро, Буковалас создал андарска база. Подоцна во ноември 1905 година по големите загуби на луѓе и влошеното здравје се префрлил на Чинар Фурнус (Платанос).
Со месната чета на Гоно Јотов, Буковалас решил насила да принуди неколку македонски села да се откажат од Бугарската егзархија и преминат под духовна јурисдикција на Цариградската патријаршија, со оваа акција биле опфатени селата: Зорбатово (денес Микро Монастири), Кангалич (Врахиja), Крxалиево (Адендро) и Постол (Пела).
Во подоцнежниот период учествувал во подготовката на книгата Јазикот на македонските бугарофони од Георгиос Буковалас. Оваа книга имала за цел да докаже дека Македонците говорат грчки јазик со бугарски елементи.
Буковалос во Македонија останал сè до Младотурската револуција по што се вратил во Грција. Константинос Буковалас учествува во Првата балканска војна. Тој со својата чета ја зазел височината Агиос Николаос со што го отворил патот за Јанина. Буковалос се истакнал и во Втората балканска војна и бил награден со орден. Учествувал и во Грчко-турската војна како командант на дивизија, но се разболел и се вратил во Атина.
Починал во 1932 година без да остави наследници.
Статус јо! (филм)
„Статус јо!“ е германски филм од 2004 година. Режисер на филмот е Тил Хастрајтер, а улогите се на Диџеј Квест, Сера, Јесим и други.
Заплет
Петок навечер во Берлин: Јан има тајна афера со сестрата на својот најдобар другар и за се оттргне од ова, гласно изјавува дека во рок од 24 часа ќе ја организира најголемата хип-хоп забава на годината. Сега само му е потребна опрема, бендови што сакаат да настапуваат и можеби малку пари неопходни да плати за сето тоа.
За тоа време „поетот на подземната железница“ Сера добива цимер, Спреер Тарек сонува за потполна скулптура од графити, а Рапер Сешн, бегајќи со девојката од нејзиниот брат паѓа во рацете на „скинхедс“...
Тамиш
Тамиш (Timiș, Тамиш; Temesch, Temes) е река која извира во северните делови на романските Карпати во делот кои се нарекува Цернеи Планини (Cernei Mountains). Под највисокиот врв на планината Семеник-Пјатра Гонозеи на 1445 м, се наоѓа извориштето на градиштанскиот поток, еден од трите изворни краци на Тамиш. Проаѓа низ целиот Банат, а устието се наоѓа кај Панчево каде што се влева во Дунав.
Одлики
Вкупна должина, од изворот па сè до устието, на реката Тамиш изнесува 359 километри. Од 359 км, во романскиот дел се наоѓаат 241 км, додека во српскиот дел 118 км.
Каспер Руд
Каспер Руд (роден на 22 декември 1998 г.) — норвешки професионален тенисер.
Негово највисоко место според рангирањето на Асоцијацијата на тениските професионалци (АТП) е 2. место кое го достигнал во септември 2022 година, што го прави највисоко рангираниот норвешки тенисер во историјата. Руд освоил девет АТП титули во поединечна конкуренција, од кои осум на земјена подлога. Руд е првиот норвежанец кој освоил АТП титула, играл гренд слем финале, играл АТП Мастерс 1000 финале и бил рангиран во најдобрите 10 според АТП рангирањето. Во 2022 година, Руд двапати играл гренд слем финале, и тоа на Отвореното првенство на Франција 2022, каде што бил поразен од Рафаел Надал и на Отвореното првенство на САД 2022, каде што загубил од Карлос Алкараз.
Јуниорски тенис
Руд стигнал до третото коло на јуниорскиот турнир од Отвореното првенство на Франција 2015, каде што бил поразен од Корентин Деноли. Тој исто така стигнал до третото коло на јуниорскиот турнир од Отвореното првенство на САД 2015 и до второто коло на Вимблдон 2015. Тоа биле негови најдобри резултати на јуниорските гренд слем турнири во поединечна конкуренција.
Во јуниорска конкуренција во двојки, тој и неговиот партнер Миомир Кецмановиќ стигнале до полуфиналето на Вимблдон 2015, каде загубиле од Лу Хоанг Нам и Сумит Нагал, кои подоцна ја освоиле јуниорската титула. Во 2016 година, Руд и Кецмановиќ стигнале до полуфиналето на Отвореното првенство на Франција 2016, во кое биле поразени од Јусеф Хосам и Јурабек Каримов.
2016: Светски јуниор Бр.1 и АТП деби
Руд ја започнал годината како светски јуниор бр.1 на 4 јануари, правејќи го првиот норвежанец кој го постигнал тоа.
За сезоната 2016, Руд започнал да играл фјучерс турнири и да се искачува на АТП рангирањето. Во февруари, тој се пласирал во своето прво ИТФ фјучерс финале, во кое забележал победа над Карлос Табернер во Пагера, Шпанија.
Следно тој одиграл уште четири ИТФ финалиња, и успеал да ја освои титулата на турнирот во Карина, Финска, во август.
Руд ја завршил 2016 година како светски бр. 225 на АТП рангирањето.
2017: АТП 500 полуфинале
Одличните резултати во претходната сезона и напредокот на АТП рангирањето му овозможиле на Руд да игра во квалификациите за Отвореното првенство на Австралија, каде што тој бил запрен во третото квалификациско коло од Рајли Опелка. Во февруари, Руд добил вајлд карта за настап во главниот жреб на Отвореното првенство на Рио де Жанеиро, турнир од АТП 500 серијата, каде тој остварил победи над Рожерио Дутра Силва, Роберто Карбаљес Баена и Тијаго Монтеиро за пласман во своето прво АТП полуфинале. Тој станал најмладиот полуфиналист на АТП 500 турнир, по Борна Ќориќ во 2014 година. Руд во полуфиналето бил поразен од Пабло Карењо Буста, но по турнирот напредувал до 133. место на АТП рангирањето. Руд добил валјд карта за мастерсот во Мајами, што било негово прво учество на АТП Мастерс 1000 турнир.
На сезоната на земјена подлога, Руд преку квалификации успеал да се пласира во главниот жреб на Отвореното првенство на Барселона, каде што бил поразен во второто коло од Алберт Рамос Вињолас, откако претходно забележал победа над Раду Албот во првото коло. Тој не успеал да се квалификува во главниот жреб на Отвореното првенство на Франција, доживувајќи пораз во второто квалификациско коло.
Во август, Руд стигнал до четвртфиналето на челинџер турнирот во Санто Доминго, каде бил поразен од победникот на турнирот, Виктор Естреља Бургос. Тој не успеал да се квалификува во главниот жреб на Отвореното првенство на САД, доживувајќи пораз од Симоне Болели во второто квалификациско коло. Руд ја завршил 2017 година како светски бр. 139 на АТП рангирањето.
2018: Прв настап на гренд слем
Во 2018 година, преку квалификации, Руд се квалификувал за својот прв гренд слем на Отвореното првенство на Австралија. Тој станал првиот норвежанец по 17 години кој успеал да се најде во главен жреб на гренд слем турнир. Во првото коло тој го победил Квентин Алис, но потоа во второто коло бил поразен од Диего Швартцман во три сета. Руд не обезбедил пласман преку квалификации во главен жреб на мастерс турнирите во Мајами и Индијан Велс, и бил повторно поразен од Швартцман на Отвореното првенство на Рио де Жанеиро.
Подоцна во сезоната тој покажал добра форма во континуитет и играл две АТП Челинџер финалиња во две недели. Во првото, тој бил поразен од Џанлујџи Квинци во Франкавила ал Маре, а додека пак во второто бил поразен од Педро Соуса во Брага две недели подоцна. Руд ја продолжил добрата форма, квалификувајќи се за прв пат во главниот жреб на Отвореното првенство на Франција преку квалификации, без загубен сет. Во првото коло тој го победил Џордан Томпсон, но во второто коло бил поразен од Алберт Рамос Вињолас. Во јули, тој ја остварил најголемата победа во кариерата до тој момент, победувајќи го бранителот на титулата и поранешен светски бр. 3, Давид Ферер, на Отвореното првенство на Шведска.
Македонски парламентарни избори (2006)
Парламентарните избори 2006 година се одржани на 5 јули 2006 година, кој беше прв термин за редовни избори. Изборите се одржаа според пропорционалниот изборен модел, во шест изборни единици, исто како и парламентарните избори во 2002 година. На изборите победи опозицијата предводена од ВМРО ДПМНЕ, која подоцна и формира влада.
Каспер Руд
2018: Прв настап на гренд слем
Подоцна во годината, преку квалификации без загубен сет, Руд за прв пат се квалификувал за Отвореното првенство на САД. Сепак, во првото коло тој бил поразен од Гвидо Пеља. Тој ја завршил сезоната со три полуфиналиња едноподруго на челинџер турнири во Северна Америка, на 112. место на АТП рангирањето.
Македонски парламентарни избори (2006)
По изборите, мандатот за формирање на нова влада му беше даден на водачот на победничката партија Никола Груевски, кој на 28 август беше избран за премиер на владата. Во составот на владата влегоа претставници на коалицијата предводена од ВМРО-ДПМНЕ, ДПА и НСДП. Владата ја поддржаа и ДОМ и ПЕИ, кои сепак не добија министерски места. ВМРО-НП гласаше за владата, но не учествува во владината коалиција.
Каспер Руд
2019: Влез во најдобрите 100
На почетокот на 2009 година, Руд загубил во првото квалификациско коло на Отвореното првенство на Австралија, но веќе во февруари тој ја подигнал својата форма и успеал да се квалификува за во главниот жреб на Отвореното првенство на Рио де Жанеиро, каде стигнал до четвртфиналето во кое загубил од Ласло Ѓере, откако претходно забележал победи над Карлос Берлок и петтиот носител Жоао Соуса. Една недела подоцна, тој стигнал до полуфиналето на Отвореното првенство на Бразил, каде што бил поразен од Кристијан Гарин. Со овие резултати, Руд за прв пат во кариерата влегол во најдобрите 100 на АТП рангирањето, и тоа на 94. место, станувајќи првиот норвежанец на кого тоа му успеало, по неговиот татко, Кристијан Руд, во декември 1994 година.
Во април, на АТП турнирот во Хјустон, на земјена подлога, Руд стигнал до своето прво АТП финале во кариерата, во кое повторно бил поразен од Кристијан Гарин. Со пласманот во финалето тој станал втор норвежанец во историјата кој играл АТП финале, по неговиот татко Кристијан Руд.
Македонски парламентарни избори (2006)
Учесници на изборите
За учество на изборите се пријавија 33 кандидатски листи, од кои 31 на политички партии и коалиции и 2 од група избирачи.
Поголеми партии (и коалиции предводени од нив) што учествуваа на изборите се:
Каспер Руд
2019: Влез во најдобрите 100
На Отвореното првенство на Италија во Рим, Руд ја остварил својата прва победа на АТП Мастерс 1000 турнир. Тој успешно ги поминал квалификациите и во главниот жреб забележал победи над Даниел Еванс и Ник Кирјос, но во третото коло бил запрен од Хуан Мартин дел Потро. На Отвореното првенство на Франција, Руд ги победил Ернест Гулбис и Матео Беретини во три сета, но во третото коло бил поразен од Роџер Федерер во три сета.
Македонски парламентарни избори (2006)
Учесници на изборите
Од помалите политички партии и коалиции на изборите учествуваа:
Кандидатска листа од група избирачи беше пријавена во четвртата изборна единица, предводена од Панчо Минов, и во петтата, предводена од Ќирчо Ташков.
Гласачки одзив
Гласачкиот одзив беше 56,0% што е убедливо најнизок процент на гласачи на досегашните парламентарни избори. На овие избори излегоа цели 17% помалку гласачи во однос на претходните парламентарни избори. Драстичниот пад на гласачкиот одзив во голема мера се должи на разочараноста на македонските граѓани од политичките партии и нивниот капацитет да ја извлечат земјата од кризата, но во одредена мера се должи и на фактот што изборите и предизборната кампања се одвиваше во текот на Светското првенство во фудбал. Дека и тоа имало влијание покажуваат и парламентарните избори во Словачка, кои исто така се одржаа во текот на Светското првенство и каде се забележа сличен пад на гласачкиот одзив, од 70,0% на 54,7%.
Каспер Руд
2020: Прва АТП титула
Руд ја започнал сезоната на АТП Купот каде што ја предводел Норвешка во победата од 2–1 над тимот на САД во првиот натпревар од групната фаза, победувајќи го Џон Изнер во три тесни сета, а потоа во двојки, тој и Виктор Дурасовиќ забележале победа над Остин Крајчек и Раџив Рам. Во дуелот против Италија, Руд го победил Фабио Фоњини во два сета.
Македонски парламентарни избори (2006)
Изборни резултати
На изборите победи коалицијата „За подобра Македонија“ предводена од ВМРО-ДПМНЕ, која освои 45 пратенички мандати. Следи коалицијата „За Македонија заедно“, предводена од СДСМ со 32 мандати, коалицијата ДУИ-ПДП освои 17, ДПА - 11 мандати, Нова социјалдемократска партија 7, ВМРО-Народна партија 6, Демократска обнова на Македонија 1 и Партијата за европска иднина 1 мандат.
Каспер Руд
2020: Прва АТП титула
Руд загубил уште во првото коло на Отвореното првенство на Австралија од Егор Герасимов во натпревар во пет сета, но на следниот турнир, на Отвореното првенство на Аргентина, успеал да ја освои својата прва АТП титула во кариерата, запишувајќи се во историјата како прв норвежанец кој освоил АТП титула. Истовремено, тој го надминал најдобриот АТП пласман на неговиот татко, бр. 39, кој до тој момент бил најдобропласиран норвешки тенисер во историјата, заземувајќи го 34. место на АТП рангирањето на 17 февруари 2020 година.
Македонски парламентарни избори (2006)
Освоени мандати по политички партии
Распределбата на мандатите по партии е следната:
Каспер Руд
2020: Прва АТП титула
Две недели по освојувањето на својата прва АТП титула, Руд повторно играл финале, на Отвореното првенство на Чиле, но овој пат бил поразен во три сета од Тијаго Сејбот Вилд.
Македонски парламентарни избори (2006)
Освоени мандати по изборни единици
Освоените мандати по изборни единици се следните:
Каспер Руд
2020: Прва АТП титула
На Отвореното првенство на САД, Руд забележал победи над Макензи Мекдоналд и Емил Русувори редоследно, но во третото коло бил поразен од Матео Беретини.
На Отвореното првенство на Италија, Руд стигнал до полуфиналето, победувајќи ги Карен Хачанов, Лоренцо Сонего и Марин Чилиќ редоследно, а потоа во четвртфиналето забележал победа над Матео Беретини. Во полуфиналето Руд бил поразен од Новак Ѓоковиќ. Следната недела, на Отвореното првенство на Германија, тој повторно играл полуфинале, но овој пат бил поразен од Андреј Рубљов. На Отвореното првенство на Франција, одржано во септември поради пандемијата од КОВИД-19, Руд загубил во третото коло од Доминик Тим.
Димо Н. Димчев
Животопис
Димо Димчев е роден во с. Доброшани, Штипско на година. Завршил Економски факултет во Скопје. Работи во Македонското радио. Член на ДПМ од 1992 година. Автор е на книгите: Клукајдрвецу море клукајдрвецу (влашки народни песни, 1985), Смртен крик (поезија, 1989), Света надеж (поезија, 1990), Колевка (раскази, 1990), Влашки буквар (1994), Мила е мама(поезија за деца, 1996), Гордиот овчарски син (поезија за деца, 1999),.
На влашки ги превел: Бели мугри од Кочо Рацин (1989), Библијата (2004), Бисера од Константин Миладинов (1994), Македонски монолог од Гане Тодоровски (1995), Света литургија на Св. Јован Златоуст (1995), и др.
Љубица Сокиќ
Љубица Цуца Сокиќ (Битола, 9 декември 1914 - Белград, 8 јануари 2009) била српска сликарка и академик на САНУ.
Биографија
Нејзиното сликање е опишано како интимно. На почетокот сликала мртва природа, пејзажи, фигури и портрети. Подоцна, таа се стремела кон поедноставување на формите, геометризација и умерена апстракција. Повремено користела техники на колаж и експериментални материјали.
Таа починала на 8 јануари 2009 година во Белград, а била погребана на 13 Јануари на Новите гробишта во Белград.
Зачуван е нејзиниот дневник од 1940-1941 година.
Сликарска група „Десет“
Сликарската група „Десеторо“ изложувала заедно во 1940 година. во Белград и Загреб. Групата ја сочинувале: Даница Антиќ, Боривој Грујиќ, Никола Граовац, Душан Влајиќ, Миливој Николајевиќ, Јурица Рибар, Љубица Сокиќ, Стојан Трумиќ, Алекса Челебоновиќ и Богдан Шупут. Иако хетерогена по состав, групата ја сочинувале 2 жени и 8 мажи, имало академски сликари со високо образование, но и сликари по вокација, кои припаѓале на различни општествени слоеви од работничката класа до буржоазијата. Заедничко за оваа група беше тоа што сите беа сликари и ученици на Јован Бијелиќ. Некои од овие уметници загинаа во Втората светска војна, а оние што преживеаја беа значајни уметници во повоениот период.
Џеферсон (округ)
Џеферсон (Jefferson County) — име кое го носат 26 окрузи во САД (од кои еден службено се нарекува „парохија“), сите наречени по деецот Томас Џеферсон (1743-1826), трет претседател на државата и автор на Декларацијата за независност. Окрузите се следниве:
Сотириос Висвикис
Сотириос Висвикис (Σωτήριος Βισβίκης) — грчки андартски капета, деец на Елиномакедонскиот комитет и учесник во Борбата за Македонија.
Животопис
Сотириос Висвикис е роден во костурското село Богатско. Станал клефт (ајдутин) и дејствувал по Вич, Корбец, Грамошта, Сињак и Горуша. Во 1904 година се сретнал со Павлос Мелас во куќата на Николаос Малутас во Делино и се договoил за зеднички дејствија. Четата им се состоела од 8 борци.
Висвикас бил со Мелас во текот на неговата смрт во Статица во октомври. По смрта на Мелас продолжил да ги помага андарските чети на Георгиос Цондос (Вардас), но продолжил да се занимава и со ајдутство.
Милет (Отоманско Царство)
Милетот бил општествена поделба по религиозен (и етнорелигиозен) карактер во Отоманското Царство. На чело на милетот стоел верски водач, наречен милет баша, кој се грижел за верските прашања и за моралот на членовите на милетот. Секој милет ги остварувал правата низ своите сопствени институции како што биле верските судови, верските училишта и др. Според османлиските документи верските заедници биле поделени на верници и неверници кои биле вклучени во законско признаени религиозни општества (милети):
По падот на Византија, султанот Мехмед II (1451-1481) најпрвин го признал Рум милетот (верската заедница на православните христијани), на чие чело стоел цариградскиот патријарх. Рум милетот ги опфаќал православни христијани, како што биле: Грците, Бугарите, Србите, Албанците, Македонците, Власите итн. Овој милет бил најголем и најважен за православните христијани. Патријархот, односно милет башата, живеел во делот на Истанбул наречен Фенер, кој воедно бил и седиште на раководните органи на Патријаршијата. Во рамки на Цариградската патријаршија постоеле и Охридската Архиепископија и Пеќската патријаршија чии верски водачи одговарале за православното население во нивните епархии, но биле потчинети на цариградскиот патријарх.
Набрзо по Рум милетот, бил признаен и Ерменскиот милет. Ерменците уште од средниот век живееле во Византија, а Мехмед II ги повикал да дојдат во Цариград и да се населат во делови од градот наречени Саматијас и Сулу Манастир. Доселените Ерменци главно биле занаетчии и трговци. Мехмед II го повикал митрополитот на Бурса и го назначил за ерменски патријарх со седиште во Сулу Манастир. Ерменскиот патријарх бил назначен за ерменски милет баша и тој управувал со монофизитите од Сирија и Египет како и со богомилите во Босна.
Покрај овие два православни милети, бил признаен и Еврејскиот милет (Јехуди милет), на чие чело стоел врховен рабин. Евреите во Истанбул и во провинциските градови биле организирани заедници и секоја заедница имала свој рабин и свој совет со водач наречен башгаба.
Во официјалните документи на империјата биле потенцирана религиозната припадност на поданиците и била определена според нивниот однос кон исламот. Така тие се делиле на:
Милет системот имал јурисдикција над прашањата од верски и световен карактер како што се: бракови, разводи, наследство, како и за други работи важни за немуслиманите. Водачот на секој милет бил одговорен за собирањето на даноците и за нивното предавање во султанската благајна. Исто така, тој бил одговорен и за доброто однесување и за лојалноста кон државата на членовите на неговиот милет. Секој милет имал право да го користи својот јазик, да ја исповеда својата вера, да ја развива сопствената култура, како и да формира свои верски образовни институции. На тој начин, милет системот играл важна улога во зачувување на верскиот и јазичниот идентитет на балканските народи.